Imtella' Lulju 4, 2020 - Aġġornata 4 Ta' Lulju, 2020 6:53pm Il-Ministru tal-Affarijiet Barranin Evarist Bartolo esprima t-tħassib tiegħu dwar it-tensjoni fil-Lvant tal-Mediterran. Waqt laqgħa mal-Ministru tad-Difiża Tork, Hulusu Akar, il-Ministru Bartolo appella għall-kalma, it-tfittxija ghall-kompromess u l-ġid komuni fit-tilwim bejn it-Turkija, il-Greċja u Ċipru. Fi stqarrija ntqal li ż-żewġ ministri ddiskutew is-sitwazzjoni fil-Libja, bil-Ministru Bartolo jgħid li Malta hija favur Libja waħda f'idejn il-Libjani stess. Qal li l-gwerra mhix is-soluzzjoni u l-Libjani għandhom jiġu appoġġjati biex isibu ftehim bejniethom għall-ġid ta' pajjiżhom.